Morman de flori de 1.5 metri înălțime în locul în care a murit un protestatar din Belarus. Mii de oameni l-au omagiat.
Alexander Taraikovsky, 34 de ani, a murit luni, protestând împotriva lui Lukashenko. Mii de oameni din Belarus s-au strâns sâmbătă în Piața Pushkinskaya pentru a-i aduce un omagiu bărbatului. Autoritățile susțin că i-ar fi explodat o bombă în mână, în timp ce unii spun că ar fi fost împușcat de polițiști.
Mii de oameni din Belarus s-au adunat sâmbătă pentru a aduce un omagiu bărbatului care a murit în timpul protestelor desfășurate în cursul săptămânii trecute, relatează Associated Press.Aceștia s-au strâns în Piața Pushkinskaya, locul în care a murit Alexander Taraikovsky. Datorită miilor de oameni care au venit să-și prezinte condoleanțele, fix în locul în care a murit bărbatul de 34 de ani s-a format o grămadă de flori de 1.5 metri înălțime.Polițiștii au afirmat că Taraikovsky ar fi intenționat să arunce o bombă spre ei, iar aceasta i-ar fi explodat în mână.Alte voci susțin că bărbatul ar fi fost împușcat de polițiști.